पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बुधवार से 18 साल से ज्यादा उम्र के लोगों के वैक्सीनेशन की शुरुआत हुई। पहले दिन शासकीय कन्या स्कूल में बनाए गए सेंटर पर 100 लोगों को टीका लगाया गया। इस एक ही सेंटर पर 15 मई तक सात दिन में 18 से 44 साल तक के एक हजार लोगों को वैक्सीन लगाई जाएगी।
जिले में बुधवार को वैक्सीनेशन के सेंटर बढ़ाए गए हैं। 15 सेंटर पर 45 साल से ज्यादा उम्र के लोगों को टीका लगाया गया। शाम 6 बजे तक 2675 लोगों का वैक्सीनेशन हुआ। इसमें कोविशील्ड और को-वैक्सीन दोनाें के टीके लगाए गए। हालांकि 18 साल से ज्यादा उम्र के लोगों के लिए सिर्फ एक ही सेंटर होने से लोग परेशान हुए। 15 मई तक होने वाले वैक्सीनेशन के लिए पहले से ही ऑनलाइन शेड्यूल बुक हो गया है। यानी जिन लोगों के नाम अभी तक शेड्यूल में नहीं आए हैं, उन्हें अब पोर्टल पर अगले शिविर के अपडेट होने तक इंतजार करना होगा।
सुबह सेंटर पर पहुंचे युवा, लेकिन निराश होकर लौटे
ज्यादातर लाेगों को ऑनलाइन शेड्यूल बुकिंग के बारे में जानकारी नहीं थी। इस कारण लोग बुधवार सुबह सीधे सेंटर पहुंच गए लेकिन यहां पता चला की बिना शेड्यूल बुकिंग किए टीका नहीं लगेगा, तो निराश हो गए। जिन लोगों के टीकाकरण के लिए नाम आए थे, उनकी सूची पहले ही बाहर लगा दी गई थी। शासकीय कन्या स्कूल में बने वैक्सीनेशन सेंटर पर कलेक्टर प्रवीणसिंह, जिला पंचायत सीईओ अदिति गर्ग और अन्य अधिकारी पहुंचे और व्यवस्थाएं देखी। उन्होंने आने वाले समय में ज्यादा लोगों के वैक्सीनेशन को लेकर चर्चा की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn